# Rime milanesi (Pertusati)/Alla Sciura Donna Lisabetta Ubolda soa vesina de cà in del presentagh ch' el fè Meneghin ona Madonna col Bambin Gesù lavor de la soa penna.

../Per l'istessa Festa. ../A la Mader Badessa del Monestee de la Visitazion in quell dì che la Noeura de Meneghin lha faa el gran destacch da ona soa tosa mettendela là dent in educazion . IncludiIntestazione 6 ottobre 2024 25% Da definire
Rime milanesi Francesco Pertusati CC BY-SA 3.0 GFDL Indice:Pertusati - Rime milanesi, Pirotta, 1817.djvu //it.wikisource.org/w/index.php?title=Rime_milanesi_(Pertusati)/Alla_Sciura_Donna_Lisabetta_Ubolda_soa_vesina_de_c%C3%A0_in_del_presentagh_ch%27_el_f%C3%A8_Meneghin_ona_Madonna_col_Bambin_Ges%C3%B9_lavor_de_la_soa_penna.&oldid=- 20241006165639 //it.wikisource.org/w/index.php?title=Rime_milanesi_(Pertusati)/Alla_Sciura_Donna_Lisabetta_Ubolda_soa_vesina_de_c%C3%A0_in_del_presentagh_ch%27_el_f%C3%A8_Meneghin_ona_Madonna_col_Bambin_Ges%C3%B9_lavor_de_la_soa_penna.&oldid=- 20241006165639
Quand mi pensi a quell viagg Inscì longh e desastros, Che de imprend l’ha biuu el coragg La Madonna col sò Spos, Gran favor! per visità Soa Cusina, e andagh in cà,
Mi la ammiri, e resti lì Come on omm mezz incantaa, Che no pò rivà a capì Tant amor, tanta umiltaaperon De la Vergina Maria, De la gran Mader de Dia.
Sciura Donna Lisabetta Che la porta el nom istess De la Santa benedetta Che fa tant onor al sess Ona visita inscì bella Anca lee, sì, el l’ha d’avella.
De annunziagh mi pover bacquel No m’intendi già per quest Quaj vision, nè quaj miracquel, E protesti.... de la rest Quell che hoo ditt, se l’è, o no l’è, Vuj che el l’abba de vedè.
Che la scolta on sogn ch’hoo faa Ona nocc d’on mercoldì, E el fudè dopo vess staa A cuccagna tutt on dì, Vuj mò di tornaa a Milan Dai delizi de Dugnan. (1)
Mi dormiva a badilon, Mi ronfava comè on tass, Perchè dopo i bon boccon No gh’è moeud de dessedass, Quand m’è pars a l’improvvista De trovamm s’ciaraa la vista.
E me vedi a compari La Madonna col Bambin, O me insogui de sguisì Quell che fors l’è effett del vin: Via, l’è on sogn: ma se l’è bell, Giust per quest no vuj tasell. (1 )
La gh’aveva in coo el pannett, La lusiva pù che el Sô: Mi la guardi con respett, Resti mutt comè on gogô: El Bambin pœù..... ah quell Bambin L’incantava col cerin.
S’era già sbalzaa in setton Per buttamm fœura del lecc Cont on spiret de lion, Benchè pedegh, benchè vece, Ma la Vergina »stalì «Lamedis»dammatràamì..»
Ti te see vesin decà»
Ai Ubold marì e miee,1 >> Gent dabben, come ognun sa»
Mee devott tant lù, quant lee; » Anch che lù a rigor nol sia >> Quell sant’omm de Zaccaria.
» Per amor de mia cusina >> Vuj destingu la Lisabetta, >> E per quest doman mattina >> Suona carta bella netta,»
Te comandi de impegnatt,»
Famm a penna el mè retratt.
Poeù fornii che te l’avree»
Dall’al sord de intelarà, (1)»
E portandeghel a lee -» In nom me, ell’aggradirà: > Via coragg, no te despera: On moment guardem in ciera.
In quell’att ghe doo on’oggiada Che la m’ha imparadisaa: O stupenda improvvisada, O el bell sogn! ma l’è sfumaa; Che on fracass no soo de chè, Pover mi! el me dessedè.
* ↑ Meneghin l’era staa on dì a disnà in cà Ubolda a Dugnan.
* ↑ Gaitan de Capitani, quanto dur d’oreggia, oltertanto brav per intelarà ogni sort de cart, e per fa cornis de quader.